
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 319 

- -- “ “ 7 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιδότηση του επιτοκίου δανεισμού από 31.12.1998 
των υπολοίπων των δανείων των ξενοδοχειακών ε¬ 
πιχειρήσεων που είναι εγκατεστημένες και λει¬ 
τουργούν ανεξάρτητα από την έδρα της επιχείρη¬ 
σης, στους Νομούς Λέσβου, Σάμου, Χίου, Δωδεκά¬ 
νησου με δυναμικότητα μέχρι 150 κλίνες. 

Διαπίστωση του αριθμού θέσεων Παρέδρων του Νομι¬ 
κού Συμβουλίου του Κράτους, που συνεστήθησαν 
μ£ τα άρθρα 5 παρ. 12 του Ν. 2343/1995 και 28 παρ. 

ΙΟτουΝ. 2579/1998. 

Επιχορήγηση Καθεδρικού Ιερού Ναού Αθηνών. 

Διοργάνωση προσωρινού πειράματος δειγματολη¬ 
ψίας και δοκιμής σπόρων προς σπορά σε εκτέλεση 

της απόφασης 98/320/Ε.Κ. της Επιτροπής. 

Αποδοχή παραίτησης Δ/ντα Συμβούλου του 

Ο.Γ.Ε.Ε.Κ.Α. «ΔΗΜΗΤΡΑ». (Αναδημοσίευση). 

Συγκρότηση: Α. Ειδικής Νομοπαρασκευαστικής Επι¬ 
τροπής Β. Ομάδων Εργασίας στο Υπ. Δικαιοσύνης 6 

Διορισμός Αναπληρώτριας Διευθύντριας του Εθνικού 

Θεάτρου. 

Ίδρυση Πυροσβεστικών Κλιμακίων. 

Οικονομική ενίσχυση των οδηγών επιβατικών αυτοκι¬ 
νήτων δημόσιας χρήσης για τις γιορτές του Πάσχα 

έτους 1999. 

Οργανισμός «Λογαριασμού» Υγείας του Σώματος Ορ¬ 
κωτών Ελεγκτών. 

Κανονισμός του «Λογαριασμού» Επικουρικής Συντα- 
ξιοδότησης των Μελών και του Διοικητικού Προ¬ 
σωπικού του Σώματος Ορκωτών Ελεγκτών. 

Ανάθεση αρμοδιοτήτων στους Ανππρυτάνεις του Χα- 
ροκοπείου Πανεπιστημίου. 


ΑΠΟΦΑΣΕΙ Σ 

Αριθ. 11991/Β. 598 (1) 

Επιδότηση του επιτοκίου δανεισμού από 31.12.1998 των 
υπολοίπων των δανείων των ξενοδοχειακών επιχειρή¬ 
σεων που είναι εγκατεστημένες και λειτουργούν ανε¬ 
ξάρτητα απάτην έδρα της επιχείρησης, στους Νομούς 
Λέσβου, Σάμου, Χίου, Δωδεκανήσου με δυναμικότητα 
μέχρι 150 κλίνες. 

ΟΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 128/75 όπως ισχύει «Περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

2. Τον Ν. 1266/82 «Περί Οργάνων ασκήσεωςτης Νομι¬ 
σματικής, Πιστωτικής και Συναλλαγματικής Πολιτικής και 

4 άλλες διατάξεις». 

3. Την πράξη του Διοικητή της Τράπεζας Ελλάδος α- 

5 ριθμ. 1620/5.10.89 «Ρυθμίσεις Οφειλών από τραπεζικό 
δανεισμό». 

4. Την ανάγκη ενίσχυσης των ξενοδοχειακών επιχειρή¬ 
σεων των Νήσων Ανατολικού Αιγαίου, ήτοι των Νομών Λέ¬ 
σβου, Σάμου και Χίου καθώς και του Νομού Δωδεκανή¬ 
σου, αποφασίζουμε: 

Την επιδότηση του επιτοκίου δανεισμού από 31.12.1998 
των υπολοίπων των δανείων των ξενοδοχειακών επιχειρή¬ 
σεων που είναι εγκατεστημένες και λειτουργούν ανεξάρ¬ 
τητα από την έδρα της επιχείρησης, στους Νομούς Λέ¬ 
σβου, Σάμου, Χίου, Δωδεκανήσου με δυναμικότητα μέχρι 
150 κλίνες υπό τους κάτωθι όρους και προϋποθέσεις: 

1. Από το σύνολο των υφισταμένων υποχρεώσεων των 
ανωτέρω επιχειρήσεων οι Τράπεζες θα διαγράψουν πο¬ 
σοστό των εξωλογιστικών, κατ' εφαρμογή του άρθρου 27 

11 του Ν. 2076/92, τόκων σε βάρος των ιδίων διαθεσίμων 
τους. 

12 2. Οι Τράπεζες θα διαγράψουν το σύνολο των εξωλογι- 

στικών τόκων υπερημερίας (διαφορά μεταξύ συμβατικού 
επιτοκίου και επιτοκίου υπερημερίας) από το σύνολο των 
υφισταμένων υποχρεώσεων των ανωτέρω επιχειρήσεων 
σε βάρος των ιδίων διαθεσίμων τους. 

3. Οι κατά τις προηγούμενες παραγράφους της παρού¬ 
σας διαγραφές γίνονται λαμβανομένης υπόψη της αξίας 
ευχερούς ρευστοποίησης των κάθε μορφής ασφαλειών, 
όπως αυτή εκτιμάται από τις Τράπεζες. 

4. Τα ανωτέρω αφορούν το σύνολο των υφισταμένων 
μέχρι 31.12.1998 ληξιπρόθεσμων οφειλών από πάσης φύ- 
σεως δάνεια (κεφάλαια κίνησης και πάγιες εγκαταστά¬ 
σεις), σε δραχμές ή συνάλλαγμα και από καταπτώσεις εγ¬ 
γυητικών επιστολών σε δραχμές ή συνάλλαγμα των ξενο¬ 
δοχειακών επιχειρήσεων που είναι εγκατεστημένες και 
λειτουργούν ανεξάρτητα από την έδρα της επιχείρησης 
στους Νομούς Λέσβου, Σάμου, Χίου και Δωδεκάνησου. 

5. Μετά την αφαίρεση των ως άνω ποσών των παρα¬ 
γράφων 1 και 2, το υπόλοιπο του χρέους θα αποτελέσει έ¬ 
να νέο δάνειο διάρκειας δέκα (10) ετών, με επιτόκιο ίσο με 
το εκάστοτε βασικό επιτόκιο της αντίστοιχης με το ρυθμι- 
ζόμενο κατηγορίας ενήμερων δανείων και θα επιδοτείται 
με τρεις (3) εκατοστιαίες μονάδες από τον λογαριασμό 
του Ν. 128/75 όπως ισχύει. 

Τα ποσά της επιδότησης καταβάλλονται στις Τράπεζες. 

6. Η εξόφληση θα γίνει με ίσες εξαμηνιαίες τοκοχρεο- 
λυτικές δόσεις ή με ίσες εξαμηνιαίες χρεολυτικές δόσεις 
(απλό χρεωλύσιο) και υπολογισμό των τόκων, ανά εξάμη¬ 
νο με το εκάστοτε εφαρμοζόμενο για την ρύθμιση επιτό¬ 
κιο. Οι εγγυητικές επιστολές προκειμένου να υπαχθούν 
στην νέα ρύθμιση θα πρέπει να έχουν καταπέσει το αργό¬ 
τερο μέχρι 31.12.1998. 

7. Απαραίτητη προϋπόθεση για την υπαγωγή των επι¬ 
χειρήσεων στις ρυθμίσεις της παρούσας είναι η βιωσιμό¬ 
τητα τούτων μετά τη ρύθμιση, όπως θα κρίνεται από την 
Τράπεζα που έχει χορηγήσει το μεγαλύτερο μέρος των 
προς ρύθμιση οφειλών, με βάση μελέτη βιωσιμότητας 
που θα υποβάλλει η επιχείρηση ταυτόχρονα με το αίτημα 
ρύθμισης. 

8. Η κατ’ εφαρμογή της παρούσας επιδότησης επιτοκί¬ 
ου και οι ρυθμίσεις παύουν να ισχύουν ακυρουμένων των 
κατά τις παρ. 1 και 2 πιο πάνω διαγραφών, σε οποιαδήπο¬ 
τε περίπτωση μη τήρησης των ρυθμίσεων αυτών από τους 
οφειλέτες. 

9. Η κατά τα ανωτέρω επιδότηση επιτοκίου κατά τρεις 
(3) εκατοστιαίες μονάδες ισχύει και για τα ενήμερα δάνεια 
των ανωτέρω επιχειρήσεων για το υπόλοιπο μέχρι της λή¬ 
ξης τους διάστημα με ανώτατο όριο τη δεκαετία. 

10. Η απόφαση αυτή αρχίζει να ισχύει από τη δημοσίευ¬ 
σή της στην Εφημερίδα της Κυβερνήσεως. 

Αιτήσεις για την υπαγωγή οφειλών στις διατάξεις της 
παρούσας υποβάλλονται στις δανειοδοτούσες Τράπεζες 
μέχρι την 30.6.1999 το αργότερο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. 112 ( 2 ) 

Διαπίστωση του αριθμού θέσεων Παρέδρων του Νομικού 
Συμβουλίου του Κράτους, που συνεστήθησαν με τα 
άρθρα5παρ. 12του Ν. 2343/1995 και 28 παρ. ΙΟτου 
Ν. 2579/1998. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 39 του Ν. 1884/1990 «Διαρ¬ 
ρυθμίσεις στην έμμεση φορολογία και άλλες διατάξεις» 
(ΦΕΚΑ'81). 

2. Τις διατάξεις του Π.Δ. 282/1996 «Οργανισμός του Νο¬ 
μικού Συμβουλίου του Κράτους» (ΦΕΚΑ' 199). 

3. Τις διατάξεις του άρθρου 5 παρ. 12 του Ν. 2343/1995. 

4. Τις διατάξεις του άρθρου 28 παρ. 10 του Ν 
2579/1998. 

5. Τις διατάξεις του Π.Δ. 218/1996 (ΦΕΚΑ' 168). 

6. Τις διατάξεις του Π.Δ. 152/1997 (ΦΕΚΑ' 129). 

7. Τις διατάξεις του Π.Δ. 280/1997 (ΦΕΚΑ' 203). 

8. Το γεγονός ότι λειτουργούν α) όλες οι Διευθύνσεις 
ΣΔΟΕ, Κεντρική και Περιφερειακές, από 10.4.1997, β) η 
Διεύθυνση Ειδικών Οικονομικών Ερευνών από 2.2.1998, 
γ) το Εθνικό Ελεγκτικό Κέντρο από 15.6.1998 και δ) τα Πε¬ 
ριφερειακά Ελεγκτικά Κέντρα από 1.1.1999, προς νομική 
και δικαστική υποστήριξη των οποίων συνεστήθησαν οι 
προβλεπόμενες στους ανωτέρω υπ’ αριθ. 3 και 4 νόμους 
θέσεις Παρέδρων του Νομικού Συμβουλίου του Κράτους, 
διαπιστούμε: 

Ότι οι συσταθείσες με τις ως άνω διατάξεις του άρθρου 
5παρ. 12τουΝ.2343/1995καιτουάρθρου28παρ. ΙΟτου 
Ν. 2579/1998, θέσεις Παρέδρων του Νομικού Συμβουλί¬ 
ου του Κράτους ανέρχονται σε είκοσι τρεις (23) και αυξά¬ 
νουν κατά τον αριθμό τούτο τις αντίστοιχες οργανικές θέ¬ 
σεις Παρέδρων του Νομικού Συμβουλίου του Κράτους. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-*- 

Αριθ. Α2/337 ( 3 ) 

Επιχορήγηση Καθεδρικού Ιερού Ναού Αθηνών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου μόνο του Ν. 2844/1954 «Περί 
Κραπκής χορηγίας εις τον Καθεδρικό Ιερό Ναό Αθηνών». 

2. Τα άρθρα 2, 15 και 16 του Ν. 2362/1995 «Περί Δημό¬ 
σιου Λιγισπκού...» 

3. Το αριθμ. 1/27.1.1999 και 272/27.1.1999 έγγραφα του 
Καθεδρικού Ιερού Ναού Αθηνών και της Ιεράς Αρχιεπι¬ 
σκοπής Αθηνών. 

4. Απόφαση Πρωθυπουργού και Υπουργού Οικονομι¬ 
κών αρ. 1107147/1239/0006Α/4.10.1996 «Ανάθεση αρ- 
μοδ. στους Υφυπ. Οικον.» 

5. Το γεγονός ότι με την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού ύ- 

ψους τριάντα εκατομμυρίων (30.000.000) δραχμώνγιατο 
τρέχον οικονομικό έτος και για την ανωτέρω δαπάνη έχει 
εγγράφει πίστωση στο Φ. 19-650 και Κ.Α.Ε. 2469 ύψους 
30.000.000 δραχμών, αποφασίζουμε: 

Καθορίζουμε την Κρατική Επιχορήγηση για τον Καθε¬ 
δρικό Ιερό Ναό Αθηνών για το οικονομικό έτος 1999 σε 
τριάντα εκατομμύρια (30.000.000) δραχμές σε βάρος της 
πίστωσης του Φ. 19-650 και Κ.Α.Ε. 2469. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1999 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΙΚ/ΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-♦- 

Αοίθ. 342799/2441 ( 4 ) 

Διοργάνωση προσωρινού πειράματος δειγματοληψίας 
και δοκιμής σπόρων προς σπορά σε εκτέλεση της α¬ 
πόφασης 98/320/Ε.Κ. της Επιτροπής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 2 και 3 του Ν. 1338/1983 «Ε¬ 
φαρμογή του Κοινοτικού Δικαίου» (Α' 34), όπως τροπο¬ 
ποιήθηκε με το άρθρο6του Ν. 1440/1984«Συμμετοχήτης 
Ελλάδος στο Κεφάλαιο, στα αποθεματικά και σης προ¬ 
βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού «ΕΥΡΑΤΟΜ» (Α'70). 

β) Του άρθρου 7 του Ν. 1564/1985 «Οργάνωση παρα¬ 
γωγής και εμπορίας του πολ/κού υλικού φυτικών ειδών» 
(Α' 164), όπως τροποποιήθηκε με το άρθρο 2 παρ. 5 του 
Ν. 2040/1992 «Ρύθμιση θεμάτων αρμοδιότητας Υπουρ¬ 
γείου Γεωργίας και νομικών προσώπων εποπτείας του και 
άλλες διατάξεις» (Α' 70) και το άρθρο 3 του Ν. 2325/95 
«Τροποποίηση διατάξεωντου Ν. 1564/1985 και άλλες δια¬ 
τάξεις» (Α' 153). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1721/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών ε- 
παγγελματιών και άλλες διατάξεις» (Α' 154) και τροποποι¬ 
ήθηκε με το άρθρο 1 του Ν. 2469/1997 «περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α' 38). 

2. Την αριθ. 320703/30.7.1987 απόφαση των Υπουργών 
Εθνικής Οικονομίας και Γεωργίας «Γενικός Τεχνικός Κα¬ 
νονισμός Ελέγχου και Πιστοποίησης σπόρων σποράς φυ¬ 
τών μεγάλης καλλιέργειας κτηνοτροφικών φυτών και ο¬ 
σπρίων, κηπευτικών και κονδύλων πατάτας για φύτευση» 
(ΦΕΚ469/Β). 

3. Την αριθ. 297584/7.7.1989, απόφαση των Υπουργών 
Εθνικής Οικονομίας και Γεωργίας «Τεχνικός Κανονισμός 
Ελέγχου και Πιστοποίησης σπόρων τεύτλων προς σπο¬ 
ρά» (ΦΕΚ465Β). 

4. Την αριθμ. 3396/3.11.1998 απόφαση του Πρωθυ¬ 
πουργού και του Υπουργού Γεωργίας «Ανάθεση αρμο¬ 


διοτήτων στους Υφυπουργούς Γεωργίας Κων/νο Βρεττό 
και Παρασκευά Φούντά» (ΦΕΚ1165/Β/98). 

5. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός - Πεδίο Εφαρμογής 

1. Καθορίζουμε σε εκτέλεση της απόφασης 98/320/Ε.Κ. 
της Επιτροπής «για την διοργάνωση προσωρινού πειρά¬ 
ματος δειγματοληψίας και δοκιμής, σπόρων προς σπορά 
βάσει των οδηγιών 66/400/ΕΟΚ, 66/401/ΕΟΚ, 66/402/Ε- 
ΟΚ και 69/208/ΕΟΚτου Συμβουλίου» (1140/12.5.98 σελ. 
14) τους ειδικούς όρους και προϋποθέσεις για την συμ¬ 
μετοχή της Χώρας μας στη διοργάνωση σε κοινοτικό επί¬ 
πεδο στο προσωρινό πείραμα, που αποσκοπεί στο να ε- 
κτιμηθεί εάν η δειγματοληψία σπόρων προς σπορά για τις 
ανάγκες δοκιμής τους και η δοκιμή σπόρων προς σπορά 
υπό επίσημη εποπτεία μπορούν να συνιστούν βελτιωμέ¬ 
νες εναλλακτικές λύσεις έναντι των διαδικασιών επίσημης 
πιστοποίησης σπόρων προς σπορά που απαιτούνται βά¬ 
σει των οδηγιών 66/400/ΕΟΚ, 66/401/ΕΟΚ, 66/402/ΕΟΚ 
και 69/208/ΕΟΚ, χωρίς σημαντική μείωση της ποιότητας 
των σπόρων προς σπορά. 

2. Η απόφαση αυτή έχει πεδίο εφαρμογής την διενέρ¬ 
γεια της δοκιμής σπόρων τεύτλων, προς σπορά από την 
Ελληνική Βιομηχανία Ζάχαρης η οποία βάσει των διατά¬ 
ξεων του Ν. 1564/1985 κατέχει σχετική άδεια σποροπα- 
ραγωγικής επιχείρησης και άδεια επιχείρησης εμπορίας 
πολ/κού υλικού τύπου Α και Δ. 

3. Κατά τη διάρκεια συμμετοχής στο πείραμα υφίσταται 
απαλλαγή από τις υποχρεώσεις που καθορίζονται στις α¬ 
ποφάσεις αριθμ. α) 320703/30.7.87 «Γενικός Τεχνικός Κα¬ 
νονισμός Ελέγχου και Πιστοποίησης σπόρων σποράς φυ¬ 
τών μεγάλης καλλιέργειας, κτηνοτροφικών φυτών και ο¬ 
σπρίων, κηπευτικών και κονδύλων πατάτας για φύτευση» 
(ΦΕΚ469Β) καιβ) 297584/7.6.89 «Τεχνικός Κανονισμός Ε¬ 
λέγχου και Πιστοποίησης σπόρων τεύτλων προς σπορά» 
(ΦΕΚ 465Β), σ’ ότι αφορά την δοκιμή των σπόρων τε ύτλων 
προς σπορά υπό τους όρους που ορίζονται στο άρθρο 2. 

Άρθρο 2 

Προϋποθέσεις διενέργειας των δοκιμών 

1. Η δοκιμή των σπόρων τεύτλων προς σπορά διενερ- 
γείται από το εργαστήριο δοκιμών σπόρων τεύτλων προς 
σπορά της Ε.ΒΖ. 

2. Το εργαστήριο πρέπει να διαθέτει υπεύθυνο αναλυτή 
σπόρων τεύτλων προς σπορά, ο οποίος φέρει την άμεση 
ευθύνη για τις δραστηριότητες του εργαστηρίου και δια¬ 
θέτει τα αναγκαία προσόντα για την τεχνική διαχείριση 
του εργαστηρίου δοκιμής σπόρων τεύτλων προς σπορά. 

3. Οι αναλυτές σπόρων τεύτλων προς σπορά του εργα¬ 
στηρίου πρέπει να διαθέτουν τα αναγκαία τεχνικά προσό¬ 
ντα. 

4. Το εργαστήριο πρέπει να διαθέτει εγκαταστάσεις και 
εξοπλισμό, ο οποίος θεωρείται επισήμως από την αρμό¬ 
δια υπηρεσία πιστοποίησης σπόρων προς σπορά ότι είναι 
ικανοποιητικός για τους σκοπούς δοκιμής σπόρων τεύτ¬ 
λων προς σπορά. 

5. Η διενέργεια της δοκιμής των σπόρων τεύτλων προς 
σπορά διενεργείται σύμφωνα με τις ισχύουσες διεθνείς 
μεθόδους. 

6. Το εργαστήριο ανήκει στην Ελληνική Βιομηχανία Ζά¬ 
χαρης. 

7. Το εργαστήριο που αναφέρεται στην προηγούμενη 
παράγραφο 6 σε πρώτη φάση θα διενεργεί την δοκιμή 
σπόρων τεύτλων προς σπορά μόνο σε σπορομερίδες που 
έχουν παραχθεί για λογαριασμό της εν λόγω σποροπα- 
ραγωγικής επιχείρησης στην οποία ανήκει. 

8. Οι αναλυτές των σπόρων τεύτλων προς σπορά που α- 
ναφέρονται στις παρ. 2 και 3 του άρθρου αυτού, σε ότι α¬ 
φορά τις ευθύνες των έναντι της αρμόδιας για την πιστο¬ 
ποίηση των σπόρων προς σπορά υπηρεσίας, εξομοιού- 
νται με τους αντίστοιχους επίσημους αναλυτές. 

9. Η δραστηριότητα του εργαστηρίου όσον αφορά την 
δοκιμή σπόρων τεύτλων προς σπορά υπόκειται σε κατάλ¬ 
ληλη εποπτεία από την αρμόδια υπηρεσία για την πιστο¬ 
ποίηση σπόρων προς σπορά (Κεντρική Υπηρεσία, ΚΕΠ- 
ΠΥΕΛ, Σταθμό Ελέγχου Σπόρων). 

ΙΟ.α. Για τους σκοπούς της εποπτείας που αναφέρεται 
στην παράγραφο 9 μια αναλογία σπορομερίδων που κα¬ 
τατίθεται για επίσημη πιστοποίηση στο πλαίσιο του παρό¬ 
ντος πειράματος, υποβάλλεται σε εργαστηριακό έλεγχο 
με επίσημη δοκιμή των σπόρων προς σπορά η οποία διε- 
νεργείται στον Σταθμό Ελέγχου Σπόρων. Η αναλογία αυ¬ 
τή μπορεί επίσης να αποσκοπεί στην εξάλειψη συγκεκρι¬ 
μένων αμφιβολιών. Η αναλογία αυτή ανέρχεται τουλάχι¬ 
στον σε ποσοστό 10%. Οι αρμόδιες για την πιστοποίηση 
των σπόρων προς σπορά υπηρεσίες συγκρίνουν τα δείγ¬ 
ματα σπόρων προς σπορά που υπέστησαν επίσημη δοκι¬ 
μή, με εκείνα της ίδιας σπορομερίδας που που υπέστησαν 
δοκιμή υπό επίσημη εποπτεία. 

β. Η δειγματοληψία όλων των σπορομερίδων που υπό- 
κεινται σε πιστοποίηση στα πλαίσια του πειράματος αυ¬ 
τού, διενεργείται επίσημα, από τις αρμόδιες για την πι¬ 
στοποίηση υπηρεσίες. 

Από κάθε σπορομερίδα λαμβάνονται δύο δείγματα το έ¬ 
να για την Ε.Β. Ζάχαρης και το δεύτερο για το Σταθμό Ε¬ 
λέγχου Σπόρων. 

11.0 σχετικός αριθμός σπορομερίδας που απαιτείται 
για τις επίσημες ετικέττες που περιγράφονται στις απο¬ 
φάσεις που αναφέρονται στο άρθρο 1, παράγραφος 3, η 
άλλη κατάλληλη εναλλακτική λύση, βοηθούν την αρμόδια 
για την πιστοποίηση των σπόρων προς σπορά υπηρεσία 
και την Επιτροπή της Ε.Ε. να ταυτοποιήσει τις σπορομε¬ 
ρίδες οι οποίες έχουν υποστεί εργαστηριακό έλεγχο υπό 
επίσημη εποπτεία. 

12. Μια κατάλληλη αναλογία των δειγμάτων που παρέ¬ 
χονται για κοινοτικές συγκριτικές δοκιμές θα είναι αντι¬ 
προσωπευτική των δειγμάτων που υπέστησαν δοκιμή στο 
πλαίσιο του παρόντος πειράματος. Οι λεπτομέρειες κα¬ 
θορίζονται στα αντίστοιχα τεχνικά πρωτόκολλα για τις 
κοινοτικές συγκριτικές δοκιμές. 

Αρθρο 3 

Διάρκεια πειράματος 

Το πείραμα και η απαλλαγή που αναφέρονται στο άρ¬ 
θρο 1 λήγουν την 30ή Ιουνίου 2002. 

Άρθρο 4 

Τελικές διατάξεις 

1. Εάν αποφασισθεί η παύση συμμετοχής στο πείραμα, 
η αρμόδια για την πιστοποίηση των σπόρων προς σπορά 
Υπηρεσία, ενημερώνει την Επιτροπή της Ε.Ε. και τα άλλα 
κράτη μέλη εντός τριών μηνών. 


2. Η αρμόδια για την πιστοποίηση των σπόρων προς 
σπορά υπηρεσία αναφέρει στην Επιτροπή της Ε.Ε. πριν 
την λήξη κάθε έτους, τα αποτελέσματα των ελέγχων που 
διενεργήθηκαν σύμφωνα με το άρθρο 2 παράγραφος 10. 

3. Υπό το φως των αποτελεσμάτων που αναφέρονται 
στην παράγραφο 2, καθώς και των αποτελεσμάτων των 
συγκριτικών δοκιμών που αναφέρονται στο άρθρο 2 πα¬ 
ράγραφος 12, η αναλογία των σπορομερίδων που πρέπει 
να υφίστανται δειγματοληπτικό εργαστηριακό έλεγχο μέ¬ 
σω επίσημου εργαστηριακού ελέγχου βάσει του άρθρου 
2 παράγραφος 10, μπορεί να αναθεωρηθεί σύμφωνα με 
την Κοινοτική διαδικασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1999 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΥΦΥΠ. ΓΕΩΡΓΙΑΣ 

ΠΑΝΝΟΣ ΠΑΠΑΝΤΩΝΙΟΥ ΚΩΝ. ΒΡΕΤΤΟΣ 
-♦- 

Αριθ. 39788 (5 ) 

Αποδοχή παραίτησης Δ/ντα Συμβούλου του Ο.Γ.Ε.Ε.Κ.Α. 
«ΔΗΜΗΤΡΑ». (Αναδημοσίευση). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα», όπως συμπληρώθηκαν με το άρθρο 27 
του Ν. 2081/92 και όπως αυτές αντικαταστάθηκαν με το 
άρθρο 1 παρ. 2ατου Ν. 2469/97 (ΦΕΚ38/Α797). 

2. Τη διάταξη του άρθρου 16 Ν. 2520/97 (ΦΕΚ 173/Α7 
1.9.97). 

3. Την αριθ. 866/2.4.98 (ΦΕΚ 469/Β718.5.98) απόφασή 
μας «Διορισμός Δ/ντα Συμβούλου του Οργανισμού Γεωρ¬ 
γικής Επαγγελματικής Εκπαίδευσης, Κατάρτισης και Α¬ 
πασχόλησης (Ο.Γ.Ε.Ε.Κ.Α.) ΔΗΜΗΤΡΑ». 

4. Την από 26.2.99 παραίτηση του Δ/ντα Συμβούλου του 
ΟΓΕΕΚΑ «ΔΗΜΗΤΡΑ». 

5. Το ότι από τις διατάξεις αυτής της απόφασης δεν 
προκαλείται δαπάνη σε βάρος του Προϋπολογισμού 
Κ.Ν.Π.Ι.Δ. ΟΓΕΕΚΑ «ΔΗΜΗΤΡΑ», αποφασίζουμε: 

Αποδεχόμεθα την παραίτηση του Δ/ντα Συμβούλου του 
Οργανισμού Γεωργικής Επαγγελματικής Εκπαίδευσης, 
Κατάρτισης και Απασχόλησης (ΟΓΕΕΚΑ) «ΔΗΜΗΤΡΑ» 
Σαμαρά Ιωάννη και απαλλάσσουμε αυτόν από τα καθήκο- 
ντά του από την ημερομηνία που θα παύσει να τ’ ασκεί ως 
Δ/νων Σύμβουλος του ΟΓΕΕΚΑ «ΔΗΜΗΤΡΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 1999 

Ο ΥΠΟΥΡΓΟΣ 

ΓΕΩΡΓ. ΑΝΩΜΕΡΙΤΗΣ 
-♦- 

Αριθ. 26383 ( 6 ) 

Συγκρότηση: Α. Ειδικής Νομοπαρασκευασπκής Επιτρο¬ 
πής. Β. Ομάδων Εργασίας στο Υπ. Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Την παρ. 6 του άρθρου 5 του Ν.2408/1996, β) Την α¬ 
νάγκη προετοιμασίας της χώρας μας για την μετάβαση 

στο ενιαίο νόμισμα (ΕΥΡΩ), γ) την αριθμ. 11384/217/98 ε¬ 
γκύκλιο του Υπουργείου Εθνικής Οικονομίας σχετικά με 
την σύσταση κατά Υπουργείο Ομάδων Εργασίας για την 
προσαρμογή της Δημόσιας Διοίκησης και των λοιπών φο¬ 
ρέων της Οικονομίας στο ενιαίο νόμισμα, δ) το γεγονός ό¬ 
τι από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του ΤΑΧΔΙΚ, το ύ¬ 
ψος της οποίας θα ανέλθει στο ποσό των 2.500.000 (δύο 
εκατομμυρίων πεντακοσίων χιλιάδων) δραχμών περίπου, 
αποφασίζουμε: 

Α. Συγκροτούμε ειδική νομοπαρασκευαστική Επιτροπή 
η οποία θα μελετήσει και εισηγηθεί τις αναγκαίες τεχνικές 
και νομοθετικές προσαρμογές όλων των φορέων αρμο- 
διότητος Υπουργείου Δικαιοσύνης για την μετάβαση στο 
ενιαίο νόμισμα (ΕΥΡΩ). 

Η ανωτέρω Επιτροπή αποτελείται από τους: 

1. Χριστόφιλο Καλαβρυτινό, Προϊστ. Γενικής Διεύθυν¬ 
σης Υπουργείου Δικαιοσύνης. 

2. Γεώργιο Δόνο, Ειδικό Επιστήμονα Πληροφορικής του 
Υπουργείου Δικαιοσύνης. 

3. Αθανάσιο Τσάκωνα, Νομικό, Διδάκτορα Πανεπιστη¬ 
μίων Παρισίων και Παντείου. 

Στην ανωτέρω Επιτροπή, θα μετέχουν κατά λόγο αρμο- 
διότητος και εκπρόσωποι των Ομάδων Εργασίας που συ- 
νιστώνται κατωτέρω. 

Η Επιτροπή οφείλει να περατώσει το έργο της μέχριτην 
31.8.1999. 

Β. Συνιστούμε στο Υπουργείο Δικαιοσύνης τις κατωτέ¬ 
ρω Ομάδες Εργασίας: 

α) Ομάδα Εργασίς για τα θέματα Συμβολαιογραφείων, 
Υποθηκοφυλακείων, Δικηγόρων και Επιμελητών αποτε- 
λουμένη από τους: 

1. Ξενοφώντα Τριαντάφυλλο, Συμβολαιογράφο Αθη¬ 
νών, ως Πρόεδρο. 

2. Ευδοκία Μπράτσαλη, Προϊστ. Δ/νσης Δικ. Λειτουργή¬ 
ματος & Δικ. Επιμελ., Συμβολαιογραφείων & Κτηματολ. 
Γραφείων Υπουργείου Δικαιοσύνης. 

3. Αριστείδη Κορναράκη, άμισθο Υποθηκοφύλακα Ζω¬ 
γράφου. 

4. Νικόλαο Λάμπου, υπάλληλο του Δικηγορικού Συλλό¬ 
γου Αθηνών. 

5. Εμμανουήλ Γραμματόπουλο, Πρόεδρο Ομοσπον¬ 
δίας Δικαστικών Επιμελητών. 

β) Ομάδα Εργασίας για τα θέματα των, Διεύθυνσης Οι¬ 
κονομικού, Πληροφορικής και Διεύθυνσης Σωφρονιστι¬ 
κής αποτελούμενη από τους: 

1. Μαρία Καπατσώρη, Προϊστ. Δ/νσης Οικονομικού ως 
Πρόεδρο. 

2. Σπυρίδωνα Αθανασόπουλο, Προϊστ. Δ/νσης Επιθεώ¬ 
ρησης Φυλακών. 

3. Δημήτριο Κούρτη, Προϊστ. Δ/νσης Επιθεώρησης Φυ¬ 
λακών. 

4. Βιργινία Παπαδοπούλου, Πολ. Μηχανικό, υπάλληλο 
τμήματος Τεχν. Υπηρεσιών. 

5. Γεώργιο Τσουμή, υπάλληλο Πρωτοδικείου Αθηνών, 
γ) Ομάδα Εργασίας για τα θέματα των Δικαστηρίων. 

1. Ευδοκία Δέδε, Προϊστ. Διεύθ. Λειτουργίας Δικαστ. & 
Δικαστ. Λειτουργών ως Πρόεδρο. 

2. Τσόγκα Κων/νο, υπάλληλο του Συμβουλίου της Επι¬ 
κράτειας. 

3. Μπαλαχούτη Αθανάσιο, υπάλληλο του Εφετείου Α¬ 
θηνών. 


4. Τασιό Ιωάννη, υπάλληλο Εισαγγελίας Πρωτοδικών Α¬ 
θηνών. 

5. Ζέρβα Χρήστο, υπάλληλο Ειρηνοδικείου Αθηνών. 

6. Σταυροπούλου Χριστίνα, υπάλληλο του Πταισματο¬ 
δικείου Αθηνών. 

7. Κοντό Αθανάσιο, υπάλληλο Διοικητικού Εφετείου Α¬ 
θηνών. 

8. Μπαρτζόκα Ιωάννη, υπάλληλο Διοικ. Πρωτοδικείου 
Αθηνών. 

Οι ανωτέρω Ομάδες Εργασίας θα έχουν ως έργο την 
συγκέντρωση και καταγραφή των διατάξεων που χρή- 
ζουν προσαρμογής για την μετάβαση στο ενιαίο νόμισμα 
καθώς και την οργάνωση και ενημέρωση των υπηρεσιών 
τους για τις αναγκαίες προσαρμογές. 

Οι Ομάδες οφείλουν να περατώσουν το έργο τους μέ¬ 
χρι την31.8.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αοιθ. ΥΠΠΟ/ΔΙΟΙΚ/Β/16744 (7) 

Διορισμός Αναπληρώτριας Διευθύντριας του Εθνικού 
Θεάτρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των αρ. 1 και 3 (παρ. 15) του Ν. 2273/94 
«Εθνικό Θέατρο, Κρατικό Θέατρο Β. Ελλάδας και άλλες 
διατάξεις» (ΦΕΚ 233/Α727.12.94). 

2. Την αριθ. 55/11.11.1998 Πράξη υπουργικού συμβου¬ 
λίου «αναστολή διορισμών και προσλήψεων στο Δημόσιο 
Τομέα». 

3. Την αριθ. 303/31.12.1998 Πράξη της Επιτροπής του 
αριθ. 2 παρ. 1 της αρ. 55/11.11.1998 Π.Υ.Σ. «έγκριση πλή¬ 
ρωσης μιας (1) θέσης Καλλιτεχνικού Διευθυντή μετριετή 
θητεία και μιας (1) θέσης Αναπληρωτή Διευθυντή στο Ε¬ 
θνικό Θέατρο». 

4. Το αριθ. 113/2.2.99 έγγραφο του Εθνικού Θεάτρου 
και απόσπασμα Πρακτικού της αριθ. 1/1.2.99 συνεδρία¬ 
σης του Διοικηπκού της Συμβουλίου. 

5. Την αριθ. 2061/18.1.1999 υπουργική απόφαση «ανα¬ 
νέωση θητείας του Καλλιτεχνικού Δ/ντή του Εθνικού Θε¬ 
άτρου», αποφασίζουμε: 

Α) Διορίζουμε την Χριστίνα Κοσμά-Μανταφούνη του 
Παναγιώτη ως Αναπληρώτρια Διευθύντρια του Εθνικού 
Θεάτρου (ΝΠΙΔπου εποπτεύεται από το ΥΠΠΟ), η οποία 
θα επικουρεί και αναπληρώνει στα καθήκοντά του τον 
Καλλιτεχνικό Διευθυντή του εν λόγω θεάτρου, κατά τα ο¬ 
ριζόμενα στην παρ. 15 του αρ. 3 του Ν. 2273/94. 

Β) Η θητεία της ανωτέρω θα διαρκέσει μέχρι τη λήξη 
της θητείας του Καλλιτεχνικού Δ/ντή του Θεάτρου. (Λήξη 
θητείας Καλ/κού Δ/ντή 10.1.2002). 

Γ) Ως προς τις αποδοχές της εν λόγω ισχύει η αρ. 
2001623/136/0022/28.2.95 κοινή υπουργική απόφαση. 

Δ) Η δαπάνη μισθοδοσίας της θα βαρύνει τον Προϋπο¬ 
λογισμό του Εθνικού Θεάτρου. 



Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθ. 694 Φ, 109,1 

Ίδρυση Πυροσβεστικών Κλιμακίων. 

Έχοντας υπόψη; 

1. Τις διατάξεις: 

α. Του άρθρου 4 του Ν. 2612/1998 «Ανάθεση της δασο¬ 
πυρόσβεσης στο Πυροσβεστικό Σώμα και άλλες διατά¬ 
ξεις» (ΑΊ12). 

β. Του άρθρου 11 παρ. 4&7τουΝ. 1481/1984«Οργανι¬ 
σμός Υπουργείου Δημόσιας Τάξης» (Α' 152), όπως το άρ¬ 
θρο αυτό ανπκαταστάθηκε από την παρ. 1 του άρθρου 1 
του Ν. 1590/1986. 

γ. Του άρθρου 1 παρ. 2 του Ν. 1590/1986 «Τροποποίη¬ 
ση διατάξεων του Ν. 1481/1984 «Οργανισμός Υπουργεί¬ 
ου Δημόσιας Τάξης και άλλες διατάξεις» (Α' 49). 

δ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 

ε. Του άρθρου 29 Α του Ν. 1558/1985 «Κυβέρνηση και 
Κυβερνητικά Οργανα» (Α' 137), όπως προστέθηκε με το 
άρθρο 27 του Ν. 2081/1992 (Α' 154) και ανπκαταστάθηκε 
με το άρθρο 1 παρ. 2 του Ν. 2469/1997 (Α'38). 

στ. Του άρθρου 22 του Ν. 2362/95 «Περί Δημοσίου Λο¬ 
γιστικού κ.λ,π.» (Α' 247). 

2· Της 1107147/1239/0006 Α/4.10.96 κοινής απόφασης 
του Πρωθυπουργού και Υπουργού Οικονομικών (Β' 922). 

3. Το γεγονός ότι από τις διατάξεις της παρούσης από¬ 
φασης προκαλείται ετήσια οικονομική επιβάρυνση του 
Κρατικού Προϋπολογισμού που ανέρχεται στο ποσό των 
620.800.000 δρχ. Η δαπάνη αυτή για το τρέχον οικονομι¬ 
κό έτος ανέρχεται στο ποσό των 590 εκατομ. δρχ. περί¬ 
που και θα καλυφθεί από τις εγγεγραμμένες πιστώσεις 
στον προϋπολογισμό του Υπουργείου Δημόσιας Τάξης υ¬ 
πό Ε.Φ. 43-120 και ΚΑΕ 0312, 0356, 0364, 0414 0421 
0424, 0433, 0439, 0521, 0522, 0721, 0722, 0731,’ 0824, 
0831, 0832, και 1111. Για τα επόμενα 5 οικονομικά έτη η 
δαπάνη αυτή θα καλυφθεί από πιστώσεις που θα εγγρα- 
φούν στον ανωτέρω προϋπολογισμό, με αντίστοιχη μείω¬ 
ση άλλων λειτουργικών δαπανών. 

4. Την ανάγκη Ίδρυσης Πυροσβεστικών Κλιμακίων για 
την εξασφάλιση ικανοποιητικότερου βαθμού πυροπρο¬ 
στασίας της χώρας, αποφασίζουμε: 

Άρθρο 1 

1. Ιδρύονται Πυροσβεστικά Κλιμάκια κατά Νομό ως α¬ 
κολούθως: 

ΝΟΜΟΣ ΑΤΤΙΚΗΣ 

1. Ραφήνα 

2. Πολυδένδρι 


ΝΟΜΟΣ ΘΕΣΣΑΛΟΝΙΚΗΣ 
Λαγκαδά 
ΝΟΜΟΣ ΑΧΑΪΑΣ 

1. Χαλανδρίτσα 

2. Ακράτα 
ΝΟΜΟΣ ΑΡΚΑΔΙΑΣ 
Λεωνίδιο 

ΝΟΜΟΣ ΡΟΔΟΠΗΣ 
Σάππες 

ΝΟΜΟΣ ΘΕΣΠΡΩΤΙΑΣ 
Φιλιάτες 

ΝΟΜΟΣ ΜΑΓΝΗΣΙΑΣ 
Αργαλαστή 

ΝΟΜΟΣ ΑΙΤΩΛΟΑΝΑΡΝΑΝΙΑΣ 
Θέρμο 

ΝΟΜΟΣ ΜΕΣΣΗΝΙΑΣ 
Πύλος 
Μελιγαλά 

ΝΟΜΟΣ ΕΥΡΥΤΑΝΙΑΣ 
Φουρνά 

ΝΟΜΟΣΣΑΜΟΥ 
Καρλόβασι 
ΝΟΜΟΣ ΛΕΣΒΟΥ 
Αγιάσος 

ΝΟΜΟΣ ΚΕΡΚΥΡΑΣ 
Αργυράδες 
ΝΟΜΟΣ ΛΕΥΚΑΔΑΣ 
Βασιλική 
ΝΟΜΟΣ ΧΑΝΙΩΝ 
Βρύσσες 

ΝΟΜΟΣ ΚΕΦΑΛΛΗΝΙΑΣ 
Ληξούρι 

ΝΟΜΟΣ ΦΘΙΩΤΙΔΑΣ 
Στυλίδα 

2. Τα ανωτέρω Πυροσβεσπκά Κλιμάκια είναι Περιφε¬ 
ρειακές Υπηρεσίες του Πυροσβεστικού Σώματος, κατά 
την έννοια της παρ. 3 του άρθρου 2 του Π.Δ. 210/1992 (Α' 
99), υπάγονται διοικητικά και επιχειρησιακά στους αρμό¬ 
διους κατά τόπο Πυροσβεστικούς Σταθμούς, στελεχώνο¬ 
νται από πυροσβεστικό προσωπικό, που λαμβάνεται από 
την υπάρχουσα δύναμη του Σώματος και από ιδιώτες που 
προσλαμβάνονται κατά τις κείμενες διατάξεις ως πυρο¬ 
σβέστες εποχικής απασχόλησης με σχέση εργασίας ορι¬ 
σμένου χρόνου και εφοδιάζονται με μηχανολογικό ή άλλο 
εξοπλισμό, υλικά και μέσα από τα διατιθέμενα σήμερα 
στο Σώμα. Στα Κλιμάκια αυτά μπορούν να παρέχουν τις υ¬ 
πηρεσίες τους και εθελοντες πυροσβέστες σύμφωνα με 
τις διατάξεις του Ν 1951 /1991 (Α' 84). 

Προϊστάμενοι των Πυροσβεστικών Κλιμακίων τοποθε¬ 
τούνται βαθμοφόροι ΠαραγωγικώνΣχολώντου Σώματος. 

'Αρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα απόφαση να δημοσιευθεί οπήν Εφημερίδα 
της Κυβερνήσεως. 

Αθήνα, 5 Απριλίου 1999 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧ. ΧΡΥΣΟΧΟΪΔΗΣ 
-♦- 

Αριθ. Β-8017/184 (9) 

Οικονομική ενίσχυση των οδηγών επιβαπκών αυτοκινή¬ 
των δημόσιας χρήσης για τις γιορτές του Πάσχα έτους 

1999. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 33 της παρ. 1 του Ν. Δ/τος 
3334/1955, των άρθρων 15 των Π. Δ/των 243/1987 και 244/ 
1987 (ΦΕΚ104/Α'), του άρθρου 8 του Ν. 3076/1954 καθώς 
και του άρθρου 3 του Α.Ν. 4/1967 και αποσκοπούντες 
στην κατά τις γιορτές του Πάσχα έτους 1999 οικονομική 
ενίσχυση των οδηγών των Ε.Δ.Χ. αυτ/των με ή χωρίς με¬ 
τρητή. 

2. Τις διατάξεις του άρθρου 29/Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α"), όπως 
προστέθηκε το άρθρο αυτό με το άρθρο 27 του Ν. 2081/ 
1992 (ΦΕΚ 154/Α ). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Για το χρονικό διάστημα από 4 Απριλίου έως και 12 Α¬ 
πριλίου 1999 σε κάθε περίπτωση μίσθωσης επιβατικού 
αυτ/του δημόσιας χρήσης με ή χωρίς μετρητή σε ολόκλη¬ 
ρη χώρα να καταβάλλεται από τον μισθωτή στον οδηγό 
του αυτ/ου ποσόν 150 δρχ. παραπάνω από ό,τι γράφει ο 
μετρητής ή για κάθε διαδρομή του αυτ/του κατά περί¬ 
πτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρπ'ου 1999 

Ο ΥΠΟΥΡΓΟΣ 

ΑΝ. ΜΑΝΤΕΛΗΣ 
-♦- 

Αριθ. 563/10.3.99 (10) 

Οργανισμός «Λογαριασμού» Υγείας του Σώματος 
Ορκωτών Ελεγκτών. 

ΣΩΜΑ ΟΡΚΩΤΩΝ ΕΛΕΓΚΤΩΝ 

ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο του Σώματος Ορκωτών Ελε¬ 
γκτών, κατά την συνεδρίασή του αριθμ. Β68/3 α /18.2.99, ύ¬ 
στερα από διαλογική συζήτηση και αφού έλαβε υπόψη 
του τη διάταξη της παραγράφου 10 του άρθρου 24 του 
Π.Δ. 226/1992 ενέκρινε ομόφωνα την ακόλουθη τροπο¬ 
ποίηση στον Οργανισμό του «Λογαριασμού» Υγείας του 
Σώματος Ορκωτών Ελεγκτών που έχει δημοσιευθεί στο 
ΦΕΚ 1164/27.12.96. 

Στην παράγραφο Α1 του άρθρου 2 του Οργανισμού του 
Λογαριασμού Υγείας του Σώματος Ορκωτών Ελεγκτών, 
προστίθεται τρίτο εδάφιο που έχει ως εξής: 


«Η νοσοκομειακή περίθαλψη των κατά τα παραπάνω 
συνταξιούχων, άμεσα ασφαλισμένων και των μελών της 
ατομικής του οικογένειας σε ιδιωτικά νοσοκομεία ή κλινι¬ 
κές μη συμβεβλημένεςς με τον Οργανισμό ασφάλισής 
τους λόγω συνταξιοδοτήσεως (ΙΚΑ, ΤΕΒΕ κλπ), επιτρέπε¬ 
ται μόνο για χρονική περίοδο που δεν θα υπερβαίνει τις 
τριάντα (30) ημέρες νοσηλείας συνολικά για κάθε ημερο¬ 
λογιακή διετία αρχής γενομένης από το έτος 1999. 

Η διετία αρχίζει για κάθε συνταξιούχο από το ημερολο¬ 
γιακό έτος της συνταξιοδοτήσεως του ανεξαρτήτως ημε¬ 
ρομηνίας». 

Με την προσθήκη αυτή στον Οργανισμό του «Λογαρια¬ 
σμού» Υγείας του Σώματος Ορκωτών Ελεγκτών, η οποία 
ισχύει από 1ης Ιανουάριου 1999 και θα δημοσιευθεί στην 
Εφημερίδα της Κυβερνήσεως, ουδεμία επιβάρυνση στον 
Κρατικό Προϋπολογισμό επέρχεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

Του Εποππκού Συμβουλίου 
του Σώματος Ορκωτών Ελεγκτών 
ΧΑΡΙΛΑΟΣ Π. ΑΛΑΜΑΝΟΣ 

- Φ - ( 11 ) 

Κανονισμός του «Λογαριασμού» Επικουρικής Συνταξιο- 
δότησης των Μελών και του Διοικητικού Προσωπικού 
του Σώματος Ορκωτών Ελεγκτών. 

ΣΩΜΑ ΟΡΚΩΤΩΝ ΕΛΕΓΚΤΩΝ 
ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο του Σώματος Ορκωτών Ελε¬ 
γκτών, κατά την υπ’ αριθμ. Β69/4.3.1999 συνεδρίασή του, 
ενέκρινε ομόφωνα την ακόλουθη αντικατάσταση της πα¬ 
ραγράφου VI 3(β) στον Κανονισμό του «Λογαριασμού» Ε¬ 
πικουρικής Συνταξιοδότησηςτων Μελών και του Διοικητι¬ 
κού Προσωπικού του Σ.Ο.Ε., που είχε δημοσιευθεί στο 
ΦΕΚ 197/Β/26.3.1993. 


Η παράγραφος VI 3(β) του ανωτέρω Κανονισμού 
καθίσταται ως εξής: 

αντί¬ 

1. Μισθός 

250.000-275.000 ανώτατη ασφαλιστική κλάση ΙΚΑ 

X 

ο,30 

2. » 

275.001-300.000 

» » 

X 

0,35 

3. » 

300.001-325.000 

» » 

X 

0,40 

4. » 

325.001-350.000 » 

» η 

X 

0,45 

5. » 

350.001-375.000 

» )> 

X 

0,50 

6. » 

375.001400.000 

» » 

X 

0,55 

7. » 

400.001425.000 » 

» » 

X 

0,60 

8. » 

420.001450.000 

» » 

X 

0,65 

9. » 

450.001475.000 

» » 

X 

0,70 

10. » 

475.001-500.000 

» » 

X 

0,75 


Με την τροποποίηση αυτή στον Κανονισμό του «Λογα¬ 
ριασμού» Επικουρικής Συνταξιοδότησης των Μελών και 
του Διοικητικού Προσωπικού του Σώματος Ορκωτών Ε¬ 
λεγκτών, η οποία ισχύει από 1ης Ιανουάριου 1999 και θα 
δημοσιευθεί στην Εφημερίδα της Κυβερνήσεως, ουδεμία 
επιβάρυνση στον Κρατικό Προϋπολογισμό επέρχεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

του Εποππκού Συμβουλίου 
του Σώματος Ορκωτών Ελεγκτών 

ΧΑΡΙΛΑΟΣ Π. ΑΛΑΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2319 (12) 

Ανάθεση αρμοδιοτήτων στους Αντιπρυτάνεις του 
Χαροκοπείου Πανεπιστημίου. 

ΤΟ ΠΡΥΤΑΝΙΚΟ ΣΥΜΒΟΥΛΙΟ 
ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ 
(Συνεδρίαση 1/4.3.1999) 

Έχοντας υπόψη: 

α) Τις διατάξεις του άρθρου 3 του Ν.2083/92 (ΦΕΚ159) 
τ.Α', σε συνδυασμό με τις διατάξεις του άρθρου 1 παρ. 1 α 
του Ν.2188/94 (ΦΕΚ 18) τ.Α'. 

β) Την Υ.Α. Β2/128/20.1.99 (ΦΕΚ 13/29.1.99) τ. ΝΠΛΛ 

γ) Την απόφαση του σώματος αρ. συνεδρ. 1 η/4.3.99. 

δ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού (άρθρ. 29Ατου Ν.1553/85, που προστέθη¬ 
κε με το άρθρο 27 του Ν. 2081/92 και τροποποιήθηκε με 
το άρθρο 1 παρ. 2α του Ν.2469/97, αποφασίζει: 

Την ανάθεση αρμοδιοτήτων στους Αντιπρυτάνεις, ως ε¬ 
ξής: 

1. Στον Αντιπρύτανη Βασίλειο Σταυρινό, τις αρμοδιότη¬ 
τες Ακαδημαϊκών Υποθέσεων και Προσωπικού, ήτοι: 

α. Την εποπτεία οργάνωσης και λειτουργίας των διοικη¬ 
τικών υπηρεσιών και των ακαδημαϊκών μονάδων. 

β. Την ακαδημαϊκή και υπηρεσιακή κατάσταση όλου του 
προσωπικού. 

γ. Τα θέματα σπουδών και φοιτητικής μέριμνας. 

Σε περίπτωση απουσίας ή κωλύματος του Αντιπρύτανη 
Ακαδημαϊκών Υποθέσεων και Προσωπικού, οι παραπάνω 


αρμοδιότητες ασκούνται από τον Αντιπρύτανη Οικονομι¬ 
κού Προγραμματισμού και Ανάπτυξης. 

2. Στον Αντιπρύτανη Κωνσταντίνο Μπαλή, τις αρμοδιό¬ 
τητες Οικονομικού Προγραμματισμού και Ανάπτυξης, ή¬ 
τοι: 

α. Την υπογραφή συμβάσεων με προμηθευτές και ανα- 
δόχους εργασιών. 

β. Την υπογραφή των μισθοδοτικών καταστάσεων των 
πάσης φύσεως αποδοχών όλου του προσωπικού. 

γ. Την υπογραφή χρηματικών ενταλμάτων πληρωμής 
και προπληρωμής. 

Σε περίπτωση απουσίας ή κωλύματος του Αντιπρύτανη 
Οικονομικού Προγραμματισμού και Ανάπτυξης, οι παρα¬ 
πάνω αρμοδιότητες ασκούνται από τον Αντιπρύτανη Ακα¬ 
δημαϊκών Υποθέσεων και Προσωπικού. 

3. Ο Πρύτανης μπορεί σε κάθε περίπτωση να ασκήσει 
και ο ίδιος όλες τις παραπάνω αρμοδιότητες. 

4. Ο Πρύτανης σε περίπτωση απουσίας ή κωλύματος, 
αναπληρώνεται κατά σειρά από τον Αντιπρύτανη Οικονο¬ 
μικού Προγραμματισμού και Ανάπτυξης και τούτου απου- 
σιάζοντος ή κωλυομένου από τον Αντιπρύτανη Ακαδημαϊ¬ 
κών Υποθέσεων και Προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 1999 

Ο Πρόεδρος - Πρύτανης 
Γ. ΚΑΡΑΜΠΑΤΟΣ 

Τα Μέλη του Πρυτανικού Συμβουλίου 
ΒΑΣ. ΣΤΑΥΡΙΝΟΣ 
ΚΩΝ/ΝΟΣ ΜΠΑΛΗΣ 
ΕΥΑΓΓΕΛΙΑ ΜΠΕΧΡΑΚΗ 
ΔΗΜΗΤΡΙΟΣ ΣΟΥΛΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



